alexandrainst/scandi-wiki huggingface dataset:
Ringeriksbadet

Ringeriksbadet er et innendørs badeland/svømmehall som ligger i Helgelandsmoen Næringspark på Helgelandsmoen i Hole kommune, cirka 9 km sør for Hønefoss i Buskerud.

Badet åpnet den 10. oktober 2010. Det har i tillegg til stort og lite basseng, stupetårn (1, 3 og 5 meter), en stor og en liten vannsklie, og boblebenk. I tillegg finnes egen badebutikk der og kafé, samt at et treningssenter (Actic Ringeriksbadet) som ligger i direkte tilknytning til hallen.

Se også 
 Helgelandsmoen Næringspark
 Helgelandsmoen leir
 Helgelandsmoen

Eksterne lenker 
 Ringeriksbadet

Svømmehaller i Norge
Byggverk i Hole
Etableringer i 2010
Sport i Hole
Nyenskans

Nyenskans var en svensk festning bygd som støttepunkt i forsvaret av Ingermanland, beliggende ved Nevas utløp i Finskebukten. Den lå på et nes, som dannes der den lille elven Ochta flyter inn i Neva. Rundt festningen ble byen Nyen etablert. Et minnesmerke over befestningen kan ses i dagens St. Petersburg på Nevas nordøstre strand etter passering av broen i Nevskij Prospekts østre del. 

Byggingen av Nyenskans begynte i 1611, men arbeidet gikk langsomt. En tidligere svensk festning lå på samme sted under middelalderen. I år 1299 hadde Torgils Knutsson anlagt en boplass, med navnet Landskrona på en holme i Neva, men det ble allerede i 1301 ødelagt av russerne. På samme holme påbegynte svenskene i 1573 og 1583 befestninger, de som senere fikk sin fortsettelse i den år 1611 oppførte Nyenskans. Alt for å holde russerne borte fra Østersjøen og for å ta kontroll over handelen med Russland. Selve befestningen kom til å ligge på Ochtas sørlige strand og byen på dens nordre.

Under fiendtlighetene i 1656 inntok russerne festningen, drepte byens innbyggere og brente ned bygningene. Samme år erobret Gustaf Eriksson Horn byen tilbake. Fienden hadde overgitt festningen. Nyenskans hentet seg raskt inn fra krigens ødeleggelser. 

Under den den store nordiske krig begynte russerne på våren 1703 ett angrep mot Nyenskans og oppfordret festningens forsvarere å kapitulere. I festningen var det kun en besetning på cirka 600 svenske soldater og etter ett par dagers bombardement var de modne for en våpenhvile i mai 1703. Festningens kruttlager hadde også fått en fulltreffer og hadde eksplodert. Dette sammenlignet med russernes store overmakt – de var 20 000 – gjorde forsvarerne motløse. De fleste innbyggerne i byen hadde sannsynligvis allerede flyktet. 

Tsar Peter den store gav deretter ordre om at den svenske befestningen skulle rives. Murene skulle i stedet legges på øya Harholmen nærmere elvens munning – stedet for St. Petersburgs etablering. Av Nyenskans ble det så godt som ingenting igjen, men den som vil se den imponerende lysekronen fra byens kirke kan finne den hengende i Finska kyrkan i Stockholm.

De siste sporene av festningen ble revet på midten av 1900-tallet. Det finnes dog siden den 15. juni 2000, et monument til minne om Nyenskans i St. Petersburg på stedet der festningen lå. Monumentet ble etablert på initiativ av Rikard Högberg. 

I mai 2003, i samband med St. Petersburgs 300-årsjubileum, ble det også åpnet et museum over Nyenskans på stedet.

Eksterne lenker 
 Kart over Russland på Kungliga Biblioteket
 Namn i Nyen på 1600-tallet 

Sveriges historie
Byggverk i St. Petersburg
Bussen (1961)

Bussen er en norsk filmkomedie fra 1961 med Leif Juster i hovedrollen. Filmen ble skrevet, regissert og produsert av Arne Skouen. Bussen kan beskrives som en familiekomedie og handler om den hjelpsomme bussjåføren Thorvald og hans gamle buss, Gamla. Den ble en av de mest populære filmene på norske kinoer i Norge i 1961.

I 1963 kom en dansk nyinnspilling, regissert av Finn Henriksen og med Dirch Passer i hovedrollen.

Handling 
Filmen handler om bussjåfør Torvald, som driver en liten bussrute på landsbygda. Bussen han kjører er fra 1923, og selv er han så gammeldags at han tar seg tid til å hjelpe folk langs ruta med diverse ting – og er ikke så nøye med å følge rutetabellen. Det irriterer herredskontorsjefen grenseløst, for han har fått tilbud fra et større utenbygds buss-selskap om å overta ruta med strømlinjet materiell og rutepresisjon. Han får herredsstyret med på det, for ingen tør gå imot framskrittet. Men det tør jordmora og lensmannen. De skjønner hva Torvald betyr for store og små. Og da Torvald slutter med bussturene sine, våkner bygda til dåd.

Om filmen 
Alf Prøysen bidro med to viser til melodier av filmens musikkansvarlige: Gunnar Sønstevold og Maj Sønstevold.

Den ble innspilt på Jar i Bærum fra 21. april til midten av juni 1961. Opptaksleder var Odd Rohde, mens Dagfin Akselsen var lydansvarlig.

Popularitet
Filmen ble svært populær og spilte inn 346 800 kr bare på en uke. Ingen film, hverken norsk eller utenlandsk, hadde til da spilt inn så mye på tilsvarende tidsrom. Innen utgangen av året hadde den spilt inn om lag 1,5 millioner kr.

Annet
I 1972 ble den satt opp på Frogner kino som ledd i en landsomfattende storaksjonen mot privatbilismen i Norge.

Bussen som Juster kjørte var en 1924-modell Berliet som opprinnelig ble benyttet av AS Ekebergbanen på deres to bussruter Ankertorget-Abildsø og Sæter-Godheim. Fra 1928 som reservebuss og i 1931 ble den avskiltet. Den har siden 1960-tallet stått på museum. Siden 1983 på Sporveismuseet på Majorstuen. I 2013 ble den igjen gjort kjørbar og første gang vist ved et arrangement i Oslo i juni.

Rollebesetning

Referanser

Eksterne lenker 
 
 Filmfront

Norske filmkomedier
Filmer fra 1961
Filmer regissert av Arne Skouen
Disease mongering

Disease mongering, «sykdomskremmeri», er en nedsettende engelsk betegnelse for helse- og medisinindustriens tendens til å overdrive alvoret eller utbredelsen av mindre plager og normale livsprosesser for å få folk til å føle seg syke eller sykere og dermed tjene penger på salg av behandling og medisiner.

Disease mongering kan innebære at
 vanlige tilstander gjøres til medisinske problemer, for eksempel skallethet
 milde symptomer gjøres til troverdig sykdom, som med irritabel tarm
 personlige og sosiale problemer gjøres medisinske, som med biologiske modeller for sosial fobi
 økt risiko hos friske kan begrepsfestes som sykdom
 det gjøres overdrevne anslag over hvor utbredt et helseproblem er, som med erektil dysfunksjon

En disease monger, altså en person som overdriver kroppslige plager for å selge behandling, kan på norsk omtales som «sykdomskremmer». «Sykdoms-kremmeri» kan med et slående ordspill også kalles «sykdoms-skremmeri». På tysk kan disease mongering dessuten kalles Krankheitserfindung, «sykdomsoppfinnelse».

Eksterne lenker
 Artikkel om «sykdomskremmere» i Tidsskrift for Den norske legeforening 2002

Helse
Medisin
Sykdommer
Medisinske symptomer
MF «Stryn» (1979)

MF «Stryn», tidligere MF «Bjørgvin» og MF «Gloppen», er en bilferge som ble bygget i 1979 og er eid av Fjord1 AS. Sommeren 2018 trafikkerer den sambandet Sølsnes–Åfarnes sammen med MF «Julsund».

Stryn ble levert som «Gloppen» til Fylkesbaatane i Sogn og Fjordane i 1979. I 1991 ble fergen solgt til Rutelaget Askøy-Bergen og omdøpt til «Bjørgvin». På Askøy ble den på folkemunne kalt «Elvegrisen». I 1994 ble fergen solgt tilbake til Fylkesbaatane og gitt det nåværende navnet «Stryn».

Historikk 
1979:	Juni: Levert som «Gloppen» for Fylkesbaatane i Sogn og Fjordane, Bergen/Måløy
1986:	Mars: Rederiet flyttet til Florø/Måløy
1991:	Aug.: Solgt til Rutelaget Askøy-Bergen A/S, Kleppestø/Måløy.
1991:	Okt.: Reg.havn endret til Bergen. Omdøpt «Bjørgvin»
1992:	Mars: Ommålt: 996 BT, 298 NT
1994:	Mai: Innkjøpt av Fylkesbaatane i Sogn og Fjordane, Florø. Omdøpt «Stryn»
1997:	Jan.: Ny motor: Alpha DM (MAN-B&W Diesel, Frederikshavn), 1740 bHK
1997:	Aug.: Rederiet omdøpt Fylkesbaatane i Sogn og Fjordane AS, Florø
2005	Mars: Rederiet omdøpt Fjord 1 Fylkesbaatane, Florø
2015:	Fremdeles i rederiets flåte.
2021:	Des: Ankommet Fosen Gjenvinning for hugging

Referanser

Kilder

Eksterne lenker 
 
 

FSF-skip
Skip fra 1979
Sjøfart i Vestland
Fjord1-ferger
Skip bygget i Norge
Artikler i sjøfart-prosjektet
MF «Årdal»

MF «Årdal» er en ferge som ble bygget i 2008 og er eid av Fjord1 Fylkesbaatane. Den trafikkerer Hatvik–Venjaneset, og tidligere Anda–Lote i Nordfjord og Mannheller-Fodnes over Sognefjorden.

I forkant av at Fjord1 tok over Hatvik–Venjaneset i januar 2020, ble fergen bygget om til elektrisk drift.

Historie
2008: 30.09.: Levert som «Årdal» for Fjord 1 Fylkesbaatane AS, Florø
2017: Går frem til 2018 på Lote-Anda frem til den blir avløst av nybygg
2020: Bygget om til elektrisk drift

Kilder

Eksterne lenker 
 
 

Fjord1-ferger
Norske ferger
Samferdsel i Sogndal
Samferdsel i Lærdal
Skip fra 2008
Skip bygget ved Fiskerstrand Verft
Artikler i sjøfart-prosjektet
Lise Holanger

Lise Holanger (født Meistad 28. april 1981) er en norsk fotballspiller. Holanger har spilt mesteparten av karrieren sin for Kattem Idrettslag, men hadde en kort periode i 2008 i Røa.

Holanger begynte karrieren sin i Leinstrand Idrettslag, men da denne ble slått sammen med Kattem, gikk hun over dit. I Kattem begynte hun som spiss, men ble etter hvert flyttet ned til midtbane og til slutt midtstopper. Det var der hun spilte da Kattem fikk sin toppseriedebut i 2005. Da var Lise Holanger allerede en av de etablerte spillerne.

2005-sesongen ble imidlertid en vanskelig sesong for Kattem og Holanger. på tross av gode medspillere som Marie Knutsen, Guro Knutsen og Gunilla Forseth, ble det  mange tap og få mål på laget. Lise Holanger scoret sitt første og eneste mål i den 13. serierunden, men til gjengjeld ble det matchvinnermålet, da hun scoret 4-3-målet til Kattem over Røa og sikret Kattem lagets eneste seier. På tross av nedrykk med klar margin, ble Holanger i klubben, som ellers mistet flere profiler. Holanger ble også med opp igjen, og i 22007-sesongen ble hun ansett som en av de beste veteranene. Holanger og Kattem hadde en langt bedre sesong i 2007, og hun var med på å sikre laget fortsatt spill i Toppserien. Meistad scoret sitt første og eneste mål for sesongen igjen mot Røa i 21. serierunde. En av forklaringene på Holangers beskjedne målprotokoll var at hun hadde flere skadeavbrekk.

I januar 2008 dro imidlertid Holanger til nettopp Røa. Kort tid etter overgangen, men ikke relatert til den, ble hun tatt ut på landslaget. Bjarne Berntsen opplyste imidlertid om at Holanger hadde blitt sett på over tid, men at hun var mye skadet i 2007. Holanger fikk imidlertid bare én kamp, en treningskamp mot Sverige, der hun spilte de siste 20 minuttene. I Røa spilte hun for det meste spiss sammen med Lene Mykjåland og tidligere lagvenninne fra Kattem Guro Knutsen. Hun spilte fast, bortsett fra to kamper mot Amazon Grimstad, og scoret 4 mål på de første 13 kampene (tre av dem mot Fart). Imidlertid ble Holanger igjen skadet, og hun var ute resten av sesongen. I begynnelsen av 2009 tok hun avgjørelsen å legge opp. I begynnelsen av 2011-sesongen bestemte Holanger seg for å spille igjen, da for Kattem.

Lise Meistad er utdannet ergoterapeut med ferdig utdannelse fra Høgskolen i Sør-Trøndelag i 2003.

Referanser 

Norske fotballspillere
Norske damelandslagsspillere i fotball
Fotballspillere for Røa IL
Norske ergoterapeuter
Fødsler i 1981
Portal 2

Portal 2 er et første-person tenkespill utviklet av Valve Corporation. Det er oppfølgeren til Portal fra 2007 og ble annonsert den 5. mars 2010. I utgangspunktet var spillet planlagt utgitt i siste kvartal 2010, men dette ble utsatt til april 2011.

Spillet ble utgitt av Valve gjennom Steam for Microsoft Windows og Mac OS X, mens PlayStation 3, Xbox 360 og detaljhandel-versjoner av spillet er distribuert av Electronic Arts.

Portal 2 omfatter en rekke oppgaver som må løses ved å teleportere figuren til spilleren og enkle objekter ved hjelp av et «portalgevær», et redskap som kan skape inter-romlige portaler mellom flate plan. Reise gjennom portaler opprettholder et objekts hastighet.

Portal 2 fikk anerkjennelse for spillet, balansert læringskurve, tempo, mørk humor og replikkene. Det har blitt beskrevet som et av tidenes største videospill av mange publikasjoner og kritikere.

Spillet 
Portal 2 er et førstepersons perspektiv puslespill. Spilleren tar rollen som Chell i singelspillerkampanjen, som en av to roboter - Atlas og P-Body - i samarbeidskampanjen, eller som et forenklet humanoidikon i samfunnutviklede kampanjer. Disse tre karakterene kan utforske og samhandle med miljøet. Karakterene tåler begrenset skade, men vil dø etter vedvarende skade. Det er ingen straff for å falle på en solid overflate, men å falle i bunnløse groper eller giftige bassenger dreper spillerens karakter med en gang. Når Chell dør i singleplayer-spillet, starter spillet på nytt fra et siste kontrollpunkt; i samarbeidsspillet, reagerer roboten like etterpå uten å starte puslespillet på nytt. Målet med begge kampanjene er å utforske Aperture Science Laboratory - en komplisert, formbar mekanisert labyrint. Mens det meste av spillet foregår i modulære testkamre med klart definerte innganger og utganger, andre deler i kulissene der målet er mindre klart.

De første opplæringsnivåene veileder spilleren gjennom de generelle bevegelseskontrollene og illustrerer hvordan man kan samhandle med miljøet. Spilleren må løse gåter ved hjelp av 'portalpistolen' eller 'Aperture Science Handheld Portal Device', som kan lage to portaler som forbinder to fjerne overflater avbildet som matt hvit, kontinuerlig og flat. Karakterene kan bruke disse portalene til å flytte mellom rom eller for å "kaste" objekter eller seg selv over en avstand. Konturene av plasserte portaler er synlige gjennom vegger og andre hindringer for enkel plassering.

Eksterne lenker

Kilder 

Videospill utviklet av Valve
Videospill fra 2011
Videospill utviklet i USA
D.I.C.E. Awards-vinnere
Golden Joystick Awards-vinnere
European Federation of American Football

European Federation of American Football (EFAF) var forbundet for amerikansk fotball i Europa. Forbundet er ikke lengre aktivt da International Federation of American Football (IFAF), som er det overordnede organ i verden for amerikansk fotball, har overtatt ansvaret for alle regioner inklusive i Europa.

Medlemmer

 Østerrike
 Hviterussland
 Belgia
 Tsjekkia
 Danmark
 Finland
 Frankrike
 Tyskland
 Ungarn
 Storbritannia
 Irland
 Italia
 Luxembourg
 Norge
 Polen
 Russland
 Serbia
 Spania
 Sverige
 Sveits
 Turkia
 Ukraina

 Moldova

 Kroatia
 Nederland

 Estonia
 Portugal
 Slovakia
 Slovenia
 Romania

Konkurranser
EFAF organiserer flere klubbturneringer. Der er mane turneringer i løpet av sesongen. Turneringen på det høyeste europeiske nivået er European Football League, som avsluttes med det årlige Eurobowl. Under dette finnes EFAF Cup, en tilsvarende turnering for lag fra lavere nivåer. Det 3. nivået har to turneringer; EFAF Challenge Cup (med mindre lag fra i all hovedsak Sør- og Øst-Europa) og EFAF Atlantic Cup (med mindre lag fra det nordlige Europa).

Se også
Europamesterskapet i amerikansk fotball
Junioreuropamesterskap i amerikansk fotball
Eurobowl
EFL
EFAF Cup
EFAF Challenge Cup
EFAF Atlantic Cup
EFAF Euro Top 20

Eksterne lenker
 European Federation of American football
 EFAF on the IFAF Website
Vannvåg

Vannvåg er en liten bygd på sørøstsiden av øya Vanna i Karlsøy kommune i Troms. I bygda er det havn og fiskebruk. Grunnskolen for den østlige delen av Vanna, Vannvåg skole, ligger i Vannvåg, og hadde 65 elever i 2003/2004. Det er også barnehage, svømmehall, alpinbakke, postkontor og handel i Vannvåg. Vannvåg har anløp av hurtigbåten mellom Tromsø og Skjervøy.

Historie 
Stedet lå til Bjarkøygodset i senmiddelalderen, i likhet med resten av øya Vanna. Stedet hadde tidligere kirke. Den eldste omtalen av en kirke på Vannvåg er fra 1589. Kirken var da et anneks under Tromsø kirke og ble betjent av en residerende kapellan på Karlsøy. Kirken nevnes siste gang i 1625.

Bosetninger i Karlsøy
Bygder og grender i Troms og Finnmark
Gravitonastronomi

Gravitonastronomi er en spirende gren av observasjonell astronomi med mål om å bruke gravitasjonsbølger (små forstyrrelser i romtiden som ble forutsett av Einsteins generelle relativitetsteori) for hendelser som supernovaer og om ett tidlig univers kort tid etter det store smellet. Begrepet gravitonastronomi er dannet analogt med fotonastronomi og nøytrinoastronomi. Gravitasjonsbølger har så langt kun blitt påvist indirekte og gravitonastronomi synes derfor mer som en lovende mulighet enn et faktum. Med tanke på at gravitasjonsstrålingens budbærerkvantum, gravitonet, enda ikke er iakttatt eksperimentelt og den unnvikende kvantegravitasjonen også består av teoretiske konsept, er det like korrekt, men omstendeligere, å anvende uttrykket gravitasjonsbølgeastronomi. 

Likevel finnes en rekke gravitasjonsbølgedetektorer i drift med formål å gjøre gravitonastronomi til en realitet. Laser Interferometer Gravitational-Wave Observatory eller LIGO, et samarbeidsprosjekt mellom Massachusetts Institute of Technology og California Institute of Technology er blant de ledende innen dette nye forskningsfeltet sammen med de like ambisiøse prosjektene LISA, VIRGO, TAMA 300 og GEO 600. Søket etter gravitasjonsbølger utlover å komplettere den observasjonelle fotonastronomien.

Referanser

Eksterne lenker 
 AstroGravS: Astrophysical Gravitational-Wave Sources Archive
 Lecture Notes on General Relativity

Relativitetsteori
Astrofysikk
Artikler i astronomiprosjektet
Max Thompson

Maxwell Stuart «Max» Thompson er en tidligere engelsk fotballspiller.

Spillerkarriere 
Thompson startet sin karriere i Liverpool, og satte klubbrekord som den yngste spiller til å spille for Liverpool da han fikk sin debut mot Tottenham Hotspur den 8. mai 1974, da han var 17 år og 128 dager gammel. Dette ble imidlertid hans eneste kamp for klubben. Rekorden ble senere slått av Jack Robinson, som debuterte for Liverpool da han var 16.  

Thompson gikk til Blackpool i 1977 og spilte nesten 100 kamper for klubben på de fire årene han var der. Deretter gikk han til Swansea City i 1981 og spilte 26 ligakamper før han gikk videre til Bournemouth to år senere. Han gikk til Port Vale i november 1983, men vendte tilbake til Bournemouth måneden etter.

Han spilte senere for det amerikanske laget Baltimore Blast, portugisiske Coimbra, Northwich Victoria FC, Caernarfon Town FC, Fleetwood Town FC, Newport_County_AFC, svenske Kramfors og Southport.

Etter karrieren 
Thompson var manager i Knowsley United før han ble fysioterapeut i Liverpool, og siden i Southport.

Referanser

Eksterne lenker 
 Profil på Neil Browns stat site

Engelske fotballspillere
Fysioterapeuter
Fotballspillere for Liverpool FC
Fotballspillere for Blackpool FC
Fotballspillere for Swansea City AFC
Engelske fotballtrenere
Personer fra Liverpool
Fødsler i 1956
Liste over værrekorder

Dette er en liste over værrekorder, en liste over de mest ekstreme værfenomener som har forekommet i forskjellige kategorier.

Temperatur
Standard betingelser for temperaturmåling er 1,2 meter over bakken, og ikke i direkte sollys (derav begrepet, x grader «i skyggen»)

Varme

Høyeste temperaturer som er notert

<small>†Det er noen få rapporter av høyere temperaturer enn dette under fenomener kjent som sprengvarme, blant annet en rapport om 87 °C  i Abadan, Iran i juni 1967. Disse temperaturene har aldri blitt bekreftet, og er ikke anerkjent som verdensrekord.
‡Den 16. januar 1889, en temperatur på 53 °C  ble notert i Cloncurry, Queensland. Det ble målt med et ikkestandardisert termometer, så det ikke kjent om avlesing er korrekt eller ikke.

Andre varmerekorder
Raskeste temperaturøkning: 27 °C  på to minutter; Spearfish, Sør Dakota, 22. januar 1943.
Flest påfølgende dager over 100 °F (37.8 °C): 160 dager; Marble Bar, Western Australia fra 31. oktober 1923 til 7. april  1924.
Kaldeste temperatur: Antarktis i 2013, -91,2 °C

Se også
Norske værrekorder

Referanser

Meteorologi
Rekorder
Li Weifeng

Li Weifeng (født 1. desember 1978 i Changchun) er en kinesisk profesjonell fotballspiller som spiller for den kinesiske fotballklubben Tianjin Teda. Han spiller forsvar, og er også en del av . Li Weifeng har spilt for flere andre klubber i sin karriere, blant annet Everton og Suwon Bluewings . 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet.

Eksterne lenker 
 

Kinesiske fotballspillere
Spillere i Fotball-VM 2002
Deltakere for Kina under Sommer-OL 2008
Fotballspillere under Sommer-OL 2008
Fotballspillere for Everton FC
Fotballspillere for Shanghai Shenhua
Fotballspillere for Suwon Samsung Bluewings
Fotballspillere for Tianjin Teda FC
Personer fra Changchun
Fødsler i 1978
Wan Houliang

Wan Houliang (født 25. februar 1986 i Beijing) er en kinesisk profesjonell fotballspiller som spiller for den kinesiske fotballklubben Shaanxi Chanba. Han spiller forsvar, og er også en del av . Houliang har spilt for flere andre klubber i sin karriere, blant annet  Jeonbuk Hyundai Motors fra Sør-Korea. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet.

Referanser

Eksterne lenker 
 

Kinesiske fotballspillere
Deltakere for Kina under Sommer-OL 2008
Fotballspillere under Sommer-OL 2008
Fotballspillere for Jeonbuk Hyundai Motors
Personer fra Beijing
Fødsler i 1986
Zhou Haibin

Zhou Haibin (født 19. juli 1985 i Dalian) er en kinesisk profesjonell fotballspiller som spiller for den kinesiske fotballklubben Shandong Luneng. Han spiller midtbane, og er også en del av . Haibin har spilt for flere andre klubber i sin karriere, blant annet PSV fra Nederland. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet.

Referanser

Eksterne lenker 
 

Kinesiske fotballspillere
Deltakere for Kina under Sommer-OL 2008
Fotballspillere under Sommer-OL 2008
Fotballspillere for Shandong Luneng Taishan FC
Fotballspillere for PSV Eindhoven
Fotballspillere for Tianjin Teda FC
Personer fra Dalian
Fødsler i 1985
Bjølstadtunnelen

Bjølstadtunnelen er en veitunnel på fylkesvei 108 i Fredrikstad kommune i Østfold. Tunnelen går under det bebyggede Bjølstadfjellet, gjennomslaget kom 21. august 2009 og åpningen 16. februar 2011. Tunnelen er 440 meter lang og har to kjørefelt, ett i hver retning.

Se også 

Veitunneler i Norge
Undersjøiske veitunneler i Norge

Referanser

Veitunneler i Viken
Tunneler åpnet i 2011
2011 i Norge
Hao Junmin

Hao Junmin (født 24. mars 1987 i Wuhan) er en kinesisk profesjonell fotballspiller som spiller for den tyske fotballklubben Schalke 04. Han spiller midtbane, og er også en del av . Junmin har spilt for flere andre klubber i sin karriere, blant annet Tianjin Teda fra Kina. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet.

Referanser

Eksterne lenker 
 

Kinesiske fotballspillere
Deltakere for Kina under Sommer-OL 2008
Fotballspillere under Sommer-OL 2008
Fotballspillere for Tianjin Teda FC
Fotballspillere for FC Schalke 04
Fotballspillere for Shandong Luneng Taishan FC
Personer fra Wuhan
Fødsler i 1987